Diari Oficial de la Generalitat Valenciana


Sumari del DOGV 3799, del 24-07-2000 (2000/6022)

RESOLUCIÓ de 12 de juliol de 2000, del Rectorat de la Universitat Jaume I, per la qual es convoquen proves per a la selecció, pel sistema abreujat, d'un tècnic superior de qualitat, com a personal funcionari interí.
-----------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3799

Data del DOGV
:   24-07-2000

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2000/6022


Data del document
:   12-07-2000

Organisme emissor
:   Universitat Jaume I de Castelló

Tipus de document
:   Resolució

Descriptors 

:   * universitat
    * concurs administratiu

RESOLUCIÓ de 12 de juliol de 2000, del Rectorat de la Universitat Jaume I, per la qual es convoquen proves per a la selecció, pel sistema abreujat, d'un tècnic superior de qualitat, com a personal funcionari interí. [2000/M6022]
  
Atés que es troba vacant el lloc de treball número 10.357, tècnic superior de qualitat, classificat A20E038, dotat pressupostàriament i inclòs en la relació de llocs de treball del personal d'administració i serveis d'aquesta universitat, i sent necessària la seua cobertura, aquest rectorat, d'acord amb el que disposa l'article 5 del Text Refós de la Llei de la Funció Pública Valenciana i en ús de les facultats que li confereix la legislació vigent, convoca aquestes proves d'acord amb les següents bases:
  
Primera. Requisits dels aspirants
  
a) Ser espanyol o nacional d'un estat membre de la Unió Europea o nacional d'aquells estats, als quals, en virtut de tractats internacionals celebrats per la Comunitat Europea i ratificats per Espanya, siga d'aplicació la lliure circulació de treballadors en els termes en què aquesta es troba definida al Tractat constitutiu de la Comunitat Europea. Tenir fets els divuit anys i no haver arribat a l'edat de jubilació.
  
b) Tenir fets els 18 anys i no haver arribat a l'edat de jubilació.
  
c) Estar en possessió del títol de llicenciat en Direcció i Administració d'Empreses o Enginyeria Industrial o Enginyeria en Organització Industrial. En el cas de titulacions obtingudes a l'estranger hom haurà d'estar en possessió de la credencial que acredite la seua homologació.
  
d) Acreditar el nivell elemental de coneixements de valencià. L'acreditació es podrà fer mitjançant la superació d'una prova específica o la presentació d'alguns dels següents documents: certificat de nivell elemental expedit per la Junta Qualificadora de Coneixements de Valencià o per la Universitat Jaume I; si es posseeixen certificats de nivell superior s'acreditarà d'acord amb el que disposa l'article 16 del Decret 33/1999.
  
e) No patir malaltia ni estar afectat per limitació física o psíquica que siga incompatible amb l'exercici de les corresponents funcions.
  
f) No haver sigut separat per mitjà d'expedient disciplinari del servei de qualsevol de les administracions públiques, ni trobar-se inhabilitat per a l'exercici de funcions públiques. Els aspirants la nacionalitat dels quals no siga l'espanyola hauran d'acreditar, igualment, no estar sotmesos a sanció disciplinària o condemna penal que impedisca, en el seu estat, l'accés a la funció pública.
  
Segona. Presentació de les sol·licituds
  
Les sol·licituds, emplenades d'acord amb el model que s'adjunta en l'annex I, junt amb l'expedient acadèmic i currículum, seran presentats al Registre General de la Universitat Jaume I o per qualsevol dels procediments establits en l'article 38 de la Llei 30/1992, de 26 de novembre, en el termini de 20 dies naturals a partir del dia següent a la seua publicació en el Diari Oficial de la Generalitat Valenciana.
  
Les instàncies presentades a les oficines de Correus hauran de complir amb el procediment establit en l'article 205.3 del Reglament dels Serveis de Correus: les instàncies es presentaran en sobre obert per tal que l'empleat/ada estampe el segell de dates en la part superior esquerra d'aquestes, i hi haurà de figurar amb claredat el nom de l'oficina i la data.
  
Hi caldrà presentar una fotocòpia del DNI.
  
No serà necessària la compulsa dels documents que es presenten fotocopiats, i serà suficient la declaració jurada de la persona interessada sobre l'autenticitat d'aquests, així com de les dades que figuren a la instància, sense perjudici que en qualsevol moment el tribunal o la universitat puga requerir als aspirants perquè acrediten la veracitat de les circumstàncies i documents aportats, que hagen estat objecte de valoració.
  
Els aspirants que no posseïsquen la nacionalitat espanyola i tinguen dret a participar hauran de presentar fotocòpia del document que acredite la seua nacionalitat.
  
Tercera. Objecte i període
  
L'objecte d'aquesta convocatòria és la cobertura temporal del lloc de treball número 10. 357, tècnic superior de qualitat, classificat A20E038, com a funcionari interí. El seu cessament es produirà quan desapareguen les circumstàncies que van donar lloc al seu nomenament, es proveïsca per funcionari de carrera el lloc corresponent, per qualsevol dels procediments establits en els articles 20 i 21 del Text Refós de la Llei de Funció Pública Valenciana, o s'amortitze.
  
Quarta. Perfil del lloc i programa de les proves
  
Domini dels principals tècniques d'anàlisi estadística multivariant.
  
Coneixements en gestió de qualitat i direcció operativa.
  
El programa s'indica en l'annex IV d'aquesta convocatòria
  
Cinquena. Proves selectives
  
Prova eliminatòria:
  
Consistirà en la realització, en un temps màxim de dues hores, de dos supòsits de caràcter pràctic, entre tres proposats pel tribunal, els quals es podran desglossar en qüestions en nombre no superior a 10, dirigits a apreciar la capacitat tècnica dels aspirants en relació amb el temari especificat en l'annex IV. Es puntuarà de 0 a 10 punts, i caldrà obtenir com a mínim 5 punts per a superar-la.
  
Valoració dels mèrits
  
Estudi i valoració del currículum dels candidats, d'acord amb el barem que figure a l'annex II.
  
Sisena. Tribunal de selecció
  
L'estructura del tribunal de selecció és la que figura a l'annex III d'aquesta convocatòria.
  
Els membres del tribunal hauran d'abstenir-se d'intervenir quan coincidisca en ells alguna circumstància de les establides en els articles 28 i 29 de la Llei 30/1992, de 26 de novembre, de Règim Jurídic de les Administracions Publiques i del Procediment Administratiu Comú.
  
El president podrà sol·licitar als membres del tribunal una declaració expressa de no trobar-se en cap de les circumstàncies establides en els articles esmentats.
  
El tribunal resoldrà tots els dubtes que puguen sorgir de l'aplicació d'aquestes normes, així com en allò que es puga produir dels casos no previstos.
  
El procediment d'actuació del tribunal s'ajustarà en tot moment a allò que disposa la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Setena. Llista d'admesos i realització de la prova
  
 Finalitzat el termini per a presentar instàncies, el rector dictarà una resolució per la qual s'aprovarà la llista d'admesos i exclosos en aquest procés selectiu, així com la composició del tribunal de selecció.
  
 La data de realització de la prova eliminatòria s'anunciarà, amb una antelació mínima de 48 hores, al tauler d'anuncis de Recursos Humans i a la pàgina web de Recursos Humans al sic: http://sic.uji.es/serveis/rec-hum/seleccio/
  
Vuitena. Recursos
  
Aquesta convocatòria, les seues bases i tots els actes administratius que se'n puguen derivar i de les actuacions del tribunal, podran ser impugnats pels interessats en els casos i forma que estableix la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Així mateix, l'administració, si escau, podrà revisar les resolucions del tribunal, d'acord amb l'esmentada norma.
  
Castelló de la Plana, 12 de juliol de 2000.- El rector: Fernando Romero Subirón.
  
ANNEX I
  
Instància
  
Dades personals
  
Primer cognom:
  
Segon cognom:
  
Nom:
  
Data de naixement:
  
DNI:
  
Telèfon:
  
Adreça i codi postal:
  
Localitat/comarca o província:
  
SOL·LICITE l'admissió en el procés selectiu per a cobrir interinament el lloc de treball ..., convocat per la Resolució de data ... de ... de 2000.
  
DECLARE que són certes les dades consignades en aquesta i que complisc les condicions exigides per a l'ingrés en la funció pública i les especialment assenyalades en aquesta convocatòria. Així mateix em compromet a provar documentalment els mèrits al·legats.
  
La persona interessada,
  
Castelló de la Plana, ... , de ... de 2000.
  
RECTORAT DE LA UNIVERSITAT JAUME I
  
ANNEX II
  
Barem
  
En cap cas la puntuació obtinguda per acumulació dels mèrits corresponents als distints apartats de la fase de concurs podrà superar els 10 punts.
  
1. Experiència professional: es valoraran els següents mèrits, la puntuació màxima d'aquest apartat serà de 5 punts:
  
a) Per cada mes de serveis prestats a la data de terminació del termini de presentació de sol·licituds en universitats públiques, en funcions anàlogues a les de les places convocades: 0,2 punts per mes, fins a un màxim de tres anys.
  
b) Per cada mes de serveis prestats a la data de terminació del termini de presentació de sol·licituds en qualsevol administració, organisme o institució pública, distinta a la de l'apartat anterior, en funcions anàlogues a les de les places convocades: 0,1 punts per mes, fins a un màxim de tres anys.
  
c) Per cada mes de serveis prestats a la data de terminació del termini de presentació de sol·licituds al sector privat amb contracte laboral, en funcions anàlogues a les de les places convocades: 0'05 punts per mes, fins a un màxim de tres anys.
  
Únicament es considerarà acreditada aquesta experiència professional si s'aporta certificat oficial de períodes de cotització en el règim general de la Seguretat Social o en alguns dels règims especials dins del grup de cotització de la categoria i grup mencionats en l'apartat corresponent de la convocatòria; contractes de treball; nomenaments de funcionari interí i/o nòmines que acrediten la relació contractual ,categoria professional i funcions realitzades.
  
2. Coneixements de valencià i idiomes comunitaris
  
Es valoraran els següents mèrits, la puntuació màxima d'aquest apartat serà de 2 punts:
  
Coneixements de valencià nivell superior: 1 punt
  
Coneixements d'idiomes comunitaris: fins a 1 punt, d'acord amb la taula d'equivalències aprovada per la Junta de Govern de la Universitat Jaume I.
  
3.Formació: es valoraran fins a un màxim de 3 punts:
  
g) Titulacions acadèmiques: es valoraran les titulacions acadèmiques oficials de nivell superior a l'exigida, amb un màxim de 0,5 punts.
  
- Cursos de formació:
  
b.2) Administració especial: es valoraran fins a un màxim de 2,5 punts únicament els cursos de formació i perfeccionament que estiguen relacionats directament amb les funcions dels llocs de treball objecte de la convocatòria.
  
Només es valoraran aquests cursos si estan homologats per la Universitat o un organisme públic competent en el marc de programes de formació contínua o de formació d'empleats públics, d'acord amb el següent barem:
  
De 15 a 19 hores: 0,25 punts per curs
  
De 20 a 29 hores: 0,40 punts per curs
  
De 30 a 49 hores: 0,50 punts per curs
  
De 50 a 74 hores: 0,60 punts per curs
  
De 75 o més hores: 0,75 punts per curs
  
ANNEX III
  
Tribunal titular
  
President: el rector, o persona en qui delegue.
  
Tres vocals en representació de la Universitat Jaume I.
  
Un representant de la Junta de Personal del PAS, a proposta d'aquest òrgan.
  
Secretari: el cap del Servei de Recursos Humans o persona en qui delegue, que actuarà amb veu però sense vot.
  
Tribunal suplent
  
La mateixa estructura.
  
ANNEX IV
  
Programa
  
1. Direcció estratègica
  
- Anàlisi estratègica
  
- Planificació estratègica
  
- El quadre de comandament integral
  
- El control estratègic
  
- La gestió del canvi
  
- El sistema d'informació per a la direcció
  
2. Planificació i prospectiva
  
- Gestió de la planificació de sistemes
  
- Planificació i seguiment de projectes
  
- Selecció d'inversions
  
- Eines per a la gestió temporal de projectes
  
- Disseny i anàlisi d'indicadors
  
3. Processos
  
- La gestió per processos
  
- Mètode d'anàlisi i definició conceptual de processos
  
- Mètodes de redisseny de processos
  
- Eines per a la gestió dels processos
  
- Avaluació de processos
  
4. Gestió de qualitat total
  
- Models de gestió de la qualitat. El model EFQM
  
- Sistemes d'assegurament de la qualitat. Sèrie de normes MAM 3628
  
- Organització per a la gestió de la qualitat
  
- Les auditories de la qualitat
  
- Tècniques de modelatge i simulacions
  
- Eines per a la gestió de la qualitat
  
h) Eines estadístiques per al control dels processos
  
- Avaluació de la qualitat. El Pla Nacional d'Avaluació de la Qualitat de les Universitats